

# Илдар Халиков Россия Саклык банкының өлкән вице-президенты Д.А.Бугров белән очрашты

*21.05.2014*


Бүген Татарстан Республикасы Премьер-министры Илдар Халиков “Россия Саклык банкы” ААҖ нең өлкән вице-президенты, идарә әгъзасы Денис Бугров белән очрашты.


Очрашу Татарстан Республикасы Хөкүмәте йортында узды, анда “Россия Саклык банкы” ААҖ нең кече бизнес буенча вице-президенты Андрей Шаров һәм Россия Саклык банкының “Татарстан банкы” бүлеге идарәчесе Рушан Сәхбиев катнашты.


Ике яктан да катнашучылар киләчәктә хезмәттәшлек перспективалары, аерым алганда, "Саклык банкы" территориясендә күп функцияле үзәкләр ачу мәсьәләләре, шулай ук ТР да кече бизнеска ярдәм итү программасы турында фикер алыштылар.


*ТР Президенты матбугат хезмәте*
Дәүләт хакимияте һәм җирле үзидарә органнарының бердәм "Рәсми Татарстан" порталы